**วันอาทิตย์ที่ 4 มิถุนายน 2023**

**คำเทศนาชุด : สิ่งที่พระเยซูสอนเกี่ยวกับการอธิษฐาน - ตอนที่ 5**

วันนี้ เราจะศึกษาสามคำอุปมาที่พระเยซูทรงสอนเกี่ยวกับการอธิษฐาน และคำอุปมาเหล่านี้มีความหมายอะไรต่อเราในทุกวันนี้

คำอุปมาที่ 1: ผู้พิพากษาอยุติธรรมและพระบิดาเจ้าผู้ทรงยุติธรรมของท่าน - ลูกา 18:1-8

1. ลูกา 18:1 - อย่าท้อแท้และหยุดอธิษฐาน
   1. ความหมายของคำอุปมานี้พบได้ในข้อที่ 1 อย่าอนุญาตให้ความยากลำบากของชีวิตทำให้ท่านล้มเลิกในการอธิษฐาน แต่ยังคงอธิษฐานและเชื่อต่อไป (ข้อ 8)
2. ลูกา 18:2-6 – ความแตกต่างระหว่างผู้พิพากษาอยุติธรรมและพระเจ้าผู้ทรงยุติธรรมของเรา
   1. นี่ไม่ได้หมายความว่าให้รบกวนพระเจ้าจนกว่าพระองค์ตกลงที่จะตอบ แต่จนกว่าพระคริสต์เสด็จกลับมา ให้ยังคงทูลขอสิ่งที่ท่านต้องการต่อพระเจ้า (ข้อ 8) นี่หมายความว่าหญิงม่ายไม่ลดละ เราก็ไม่ควรลดละเช่นกัน (ข้อ 1)
3. ลูกา 18:7-8 - พระเจ้าผู้ทรงยุติธรรมของท่านทรงตอบโดยเร็ว
   1. ประเด็นคือ ถ้าผู้พิพากษาอยุติธรรมยังให้ตามที่หญิงม่ายร้องขอ ยิ่งกว่านั้นสักเพียงใดที่พระเจ้าจะประทานสิ่งที่ท่านขอ
   2. พระเจ้าจะทรงตอบ (ให้ความยุติธรรม) “โดยเร็ว”
      1. ถ้าโดยเร็ว ก็ไม่จำเป็นต้องอธิษฐานทั้งวันทั้งคืนเป็นระยะเวลานาน จนกระทั่งในที่สุดท่านโน้มน้าว พระเจ้าให้ประทานสิ่งที่ท่านทูลขอได้
   3. *“ร้องทูลพระองค์ทั้งวันทั้งคืน”*
      1. ต้องได้รับการตีความหมายในความสว่างของข้อพระคัมภีร์อื่นๆ - มัทธิว 6:7, มาระโก 11:25
   4. *“พระองค์จะทรงผัดผ่อนเขาอยู่ร่ำไปหรือ”*
      1. การแปลภาษาอังกฤษส่วนใหญ่แปลส่วนนี้ว่า NASB: *“พระองค์จะทรงถ่วงเวลาไปช้านานหรือ”* NLT: *“พระองค์จะทรงผลัดเขาไปเรื่อยๆ หรือ”*
4. เข้าใจว่าบริบทส่งผลต่อความหมายของคำอุปมานี้อย่างไร
   1. ข้อพระคัมภีร์ก่อนหน้าคำอุปมานี้ (ลูกา 17:20-37) และข้อสุดท้ายของคำอุปมานี้ (ลูกา 18:8) กำลังพูดถึงการเสด็จกลับมาของพระเยซู และครึ่งหลังของความทุกข์ลำเค็ญ (ลูกา 17:20, มัทธิว 24:27-28) คริสตจักรทุกวันนี้จะไม่ได้อยู่บนโลก ณ เวลานั้น คริสเตียนที่จะอยู่บนโลกระหว่าง 7 ปีของความทุกข์ลำเค็ญคือบรรดาผู้ที่ได้รับความรอดหลังการรับคริสตจักรขึ้นไป ดังนั้น ข้อนี้จึงไม่เกี่ยวกับพวกเราโดยตรง แม้ว่าเราสามารถนำหลักการต่างๆ นี้มาใช้กับชีวิตอธิษฐานของเราได้

คำอุปมาที่ 2 และ 3 : ขอ หา เคาะ

1. พระเจ้าจะทรงตอบคำอธิษฐานของท่าน - ลูกา 11:5-13
   1. คำอุปมาเหล่านี้มีไว้เพื่อเปิดเผยต่อท่านว่าท่านสามารถมั่นใจได้ว่าพระเจ้าจะทรงตอบคำอธิษฐานของท่าน
   2. ข้อ 5-8 ได้ถูกเชื่อมโยงกับข้อ 9-13 การเริ่มต้นของข้อ 9 เริ่มต้นด้วย *“ฉะนั้นเราบอกท่านว่า”* ซึ่งหมายความว่าในการที่จะเข้าใจข้อ 5-8 เราต้องเข้าใจข้อ 9-13.
   3. พระเยซูทรงใช้สามวลีทั่วไปเพื่อเน้นว่าท่านสามารถได้รับคำตอบในสิ่งที่ท่านอธิษฐานได้: ขอ หา และเคาะ
   4. ข้อ 11-12 พระเยซูทรงทำการเปรียบเทียบระหว่างบิดาฝ่ายธรรมชาติกับพระบิดาของท่าน
   5. ข้อ 13: พระสัญญาของคำอุปมานี้
      1. ยิ่งกว่านั้นสักเพียงใด พระบิดาของท่านในสวรรค์จะทรงตอบคำอธิษฐานของท่าน

สรุป:

สิ่งที่เราเรียนรู้จากคำอุปมาเหล่านี้คือ:

1. การไม่ลดละในคำอุปมานี้ไม่ได้หมายความว่า ให้ยังคงรบกวนพระเจ้าต่อไปจนกว่าพระองค์ทรงตกลงที่จะตอบคำอธิษฐานของท่านในที่สุด แต่จนกว่าที่พระคริสต์เสด็จกลับมา ให้ยังคงทูลขอสิ่งที่ท่านต้องการต่อพระเจ้า
2. ถ้าผู้พิพากษาอยุติธรรมซึ่งเป็นคนชั่วและไม่ใส่ใจหญิงม่ายยังให้ในสิ่งที่นางร้องขอ ยิ่งกว่านั้นสักเพียงใด พระเจ้าผู้ทรงยุติธรรมของเราจะประทานสิ่งที่เราทูลขอ
3. ข้อ 7: พระเจ้าจะตอบคำอธิษฐานของท่านโดยเร็ว พระองค์จะไม่ทรงผัดผ่อนท่านไปเรื่อยๆ เหมือนอย่างที่ผู้พิพากษา อยุติธรรมได้ทำต่อหญิงม่าย
4. ยังคงทูลขอพระเจ้าถึงสิ่งที่ท่านต้องการในการอธิษฐานและความเชื่อ
5. เมื่อท่านขอ หา และเคาะ ท่านจะได้รับ พบ และประตูจะเปิดออกให้แก่ท่าน
6. พระเจ้าประทานสิ่งดีต่างๆ แก่ท่านเมื่อท่านทูลขอ

คำถามอภิปราย:

1. ความหมายของคำอุปมาเรื่องพระเจ้าผู้ทรงยุติธรรมคืออะไร?
2. จากคำอุปมาเรื่องพระเจ้าผู้ทรงยุติธรรม การไม่ลดละในการอธิษฐานหมายความว่าอะไร?
3. พระสัญญาของคำอุปมา ขอ หา และเคาะคืออะไร?